Diari Oficial de la Generalitat Valenciana


Sumari del DOGV 6165, del 15-12-2009 (2009/14711)

RESOLUCIÓ de 2 de desembre de 2009, de la Universitat Jaume I, per la qual es convoquen concursos d'accés a places de cossos docents universitaris.
---------------------------------------------------------------------------------------------------------------------------------------------------

### Dades del document

Número de DOGV
:   6165

Data del DOGV
:   15-12-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/14643


Data del document
:   02-12-2009

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 2 de desembre de 2009, de la Universitat Jaume I, per la qual es convoquen concursos d'accés a places de cossos docents universitaris. [2009/14778]
De conformitat amb el que disposa l'article 63 de la Llei orgànica 6/2001, de 21 de desembre, d'universitats (d'ara en avant, LOU), modificada per Llei orgànica 4/2007, de 12 d'abril, en el Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris (d'ara en avant RDA) i en virtut de l'acord de data 27 de novembre de 2009 del Consell de Govern de la Universitat Jaume I, aquest Rectorat, fent ús de les competències previstes en l'article 73 dels Estatuts de la Universitat Jaume I, aprovats per Decret 252/2003, de 19 de desembre, del Consell de la Generalitat (d'ara en avant EUJI), convoca concurs d'accés a les places que es relacionen en l'annex I d'aquesta resolució, d'acord amb les bases següents:
Primera. Aquest concurs es regirà pel que disposa la LOU; el RDA; els EUJI, i per la Llei 7/2007, de 12 d'abril, per la que s'aprova l'Estatut Bàsic de l'Empleat Públic, així com per les presents bases i, amb caràcter supletori, pel que preveu la Llei 30/1992, de 26 de novembre, de règim jurídic de les administracions públiques i del procediment administratiu comú, modificada parcialment per la Llei 4/1999, de 13 de gener (d'ara en avant LRJ-PAC) i en la legislació general de funcionaris civils de l'estat.
Segona. Per a ser admès en aquest concurs es requereixen els següents requisits generals:
Nacionalitat. Ser espanyol, tindre la nacionalitat d'altres estats membres de la Unió Europea o tindre la nacionalitat de qualsevol dels altres estats en els quals, en virtut dels tractats internacionals subscrits per la Unió Europea i ratificats per l'estat espanyol, siga aplicable la lliure circulació de treballadors en els termes en què s'haja definit en el Tractat Constitutiu de la Unió Europea.
També podran ser admesos el cònjuge, els descendents i els descendents del cònjuge, tant dels ciutadans espanyols com dels nacionals dels altres estats membres de la Unió Europea o dels estats en els quals, en virtut de tractats internacionals subscrits per la Unió Europea i ratificats per l'estat espanyol, siga aplicable la lliure circulació de treballadors en els termes en els quals s'haja definit en el Tractat Constitutiu de la Unió Europea, fóra quina fóra la seua nacionalitat, sempre que els cònjuges no estiguen separats de dret i, pel que fa als descendents, tinguen menys de vint-i-un anys o siguen majors d'aquesta edat, però visquen a càrrec dels seus progenitors.
Així mateix, podran participar els aspirants de nacionalitat estrangera no comunitària, quan, en l'estat de la seua nacionalitat, als espanyols se'ls reconega aptitud legal per a ocupar en la docència universitària posicions anàlogues a les dels funcionaris dels cossos docents universitaris espanyols, a l'efecte dels quals el Consell d'Universitats sol·licitarà informe dels ministeris d'assumptes exteriors i d'administracions públiques
En el moment de presentació de la sol·licitud de participació en el procés selectiu, ha d'acreditar-se la nacionalitat, i també, si escau, el vincle de parentiu, i el d'estar vivint a càrrec dels progenitors, d'acord amb el que preveu l'article 8 del Reial decret 543/2001, de 18 de maig, sobre accés a l'ocupació pública de l'administració general de l'estat i els organismes públics d'aquesta de nacionals d'altres estats als quals és aplicable el dret a la lliure circulació de treballadors.
L'acreditació de la nacionalitat i la resta de requisits exigits en la convocatòria, s'ha de realitzar mitjançant els documents corresponents, certificacions per les autoritats competents del país d'origen traduïts a l'espanyol, que serà la llengua oficial en la qual tindrà lloc el desenvolupament de les proves i el coneixement de la qual s'exigirà a tots els participants. A l'efecte, se celebrarà una prova de coneixement, de la qual estaran exempts els concursants de nacionalitat espanyola i els que acrediten estar en possessió del diploma d'espanyol com a llengua estrangera.
b) Edat. Tindre setze anys complits i no excedir els setanta anys d'edat.
c) No haver estat separat mitjançant expedient disciplinari del servei de cap de les administracions públiques (de l'estat o de l'autonòmica, de la local o la institucional), ni trobar-se inhabilitat per a l'exercici de les funcions públiques. Els aspirants amb nacionalitat no espanyola han d'acreditar, igualment, que no es troben incursos en cap sanció disciplinària o condemna penal que impossibilite l'accés a la funció pública en el seu estat d'origen.
d) No patir cap malaltia ni estar afectat per cap limitació física o psíquica incompatible amb l'exercici de les funcions corresponents al cos del funcionariat docent universitari.
Tercera. A més dels requisits generals, els candidats han de complir amb els següents requisits específics:
a) Podran presentar-se als concursos d'accés els que hagen estat acreditats d'acord amb el que estableixen els articles 12 i 13 i disposicions addicionals primera, segona, tercera i quarta del RD 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris.
Així mateix, podran presentar-se els que resulten habilitats d'acord amb el que estableix el Reial decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés, de conformitat amb el que estableix l'article 4 del Reial decret 1313/2007.
S'entendrà que les persones habilitades per a càtedres d'escola ho estan per a professorat titular d'universitat.
També podran presentar-se els funcionaris dels cossos docents universitaris d'igual o inferior categoria.
b) No podran formar part del present concurs d'accés els que es troben incursos en la prohibició continguda en l'article 9.4 del Reial decret 1313/2007, és a dir, aquells que no hagen ocupat durant, almenys, dos anys una plaça anteriorment obtinguda per concurs d'accés en una altra universitat.
c) Els requisits enumerats en la base segona i en aquesta base s'han de complir en la data de finalització del termini de presentació de sol·licituds i mantindre's fins al moment de la presa de possessió com a funcionari de carrera.
Quarta. Les persones que vulguen prendre part en la prova selectiva han de presentar el model oficial de la sol·licitud que s'adjunta en l'annex II, que s'ha d'adreçar al rector de la Universitat Jaume I, i que es presentarà en el Registre de la Universitat Jaume I, sense perjudici del que disposa l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú. El termini començarà a partir de l'endemà a la data de la publicació en el Diari Oficial de la Comunitat Valenciana o en el Butlletí Oficial de l'Estat i finalitzarà transcorreguts vint dies hàbils des de la ultima publicació. Amb la sol·licitud que s'adjunta en l'annex II s'ha d'entregar la documentació següent que acredita els requisits necessaris per a participar en aquest concurs:
a) Fotocòpia del document nacional d'identitat vigent. En el cas de no ser espanyol, s'ha de presentar una fotocòpia del document acreditatiu de la nacionalitat, targeta d'identitat o una fotocòpia del passaport.
b) Certificacions en les quals s'acredita el compliment dels requisits específics que assenyala la base tercera per a participar en el concurs d'accés.
c) Justificant d'ingrés o abonament, mitjançant el resguard original de la transferència bancària de la quantitat de 26,82 euros, en concepte de drets d'examen, en el compte corrent de la Universitat Jaume I (número 4651775961 de Bancaixa, entitat 2077, sucursal 0580 de Castelló de la Plana).
La falta del pagament d'aquests drets durant el termini de presentació d'instàncies no és esmenable.
Cinquena. Una vegada finalitzat el termini de presentació de sol·licituds, el rector de la Universitat Jaume I dictarà una resolució en un termini màxim de quinze dies hàbils, declarant aprovada la llista provisional d'admesos i exclosos, i s'hi indicarà, respecte a aquests últims, la causa de la seua exclusió. Aquesta resolució es publicarà en el tauler d'anuncis i en la pàgina web del Servei de Recursos Humans (http://www.uji.es/CA/serveis/rec-hum/, accedir a «convocatòries en vigor», a continuació, «Accés funcionari de carrera» «Concurs d'accés al cos de funcionaris docents» i, finalment, buscar la convocatòria concreta).
Contra aquesta resolució, les persones interessades poden presentar reclamació o correcció corresponent davant del Rectorat en el termini de deu dies hàbils, a comptar de l'endemà a la publicació de l'anunci o bé resoldre, en el mateix termini, el motiu de l'exclusió.
Finalitzat el termini de reclamacions i resoltes aquestes, el rector dictarà una resolució aprovant la llista definitiva de candidats admesos i exclosos, que es notificarà en la forma anteriorment establida. Contra aquesta resolució es pot interposar recurs en els termes que preveu l'article 107 de la LRJ-PAC.
Sisena. Les composicions de les comissions són les que figuren a l'annex I d'aquesta convocatòria.
D'acord amb el que estableix l'article 6.4 del Reial decret 1313/2007, de 5 d'octubre, els currículums dels membres de les comissions de selecció es troben publicats en la pàgina web del Servei de Recursos Humans (http://www.uji.es/CA/serveis/rec-hum/, accedir a «convocatòries en vigor», a continuació, «Accés funcionari de carrera» «Concurs d'accés al cos de funcionaris docents» i finalment buscar la convocatòria concreta) i poden ser consultats en el mateix Servei.
En virtut de l'article 26.1 de la LRJ-PAC, la comissió quedarà vàlidament constituïda sempre que assistisquen a l'acte de constitució tots els membres d'aquesta.
Una vegada constituïda la comissió, per a les successives actuacions de la mateixa, el president ha de citar tots els membres assistents a l'acte de constitució.
Si algun membre de la comissió constituïda no assistira a alguna de les actuacions de la mateixa, decaurà com a membre de la comissió, sense que s'escaiga ja cap substitució.
Perquè les actuacions de la comissió siguen vàlides, han de comparèixer, almenys, el president i el secretari,.
Una vegada aprovada la llista definitiva de candidats admesos i exclosos, el president de la comissió dictarà una Resolució convocant tots els candidats admesos per a realitzar l'acte de presentació, amb indicació de dia, lloc i hora de la celebració.
Ambdues resolucions han de ser notificades als seus destinataris amb una antelació mínima de deu dies naturals respecte a la data de l'acte per al qual són convocats.
Setena. La comissió ha de constituir-se dins dels quatre mesos següents a la publicació de la llista definitiva de candidats admesos en aquesta convocatòria.
Vuitena. En l'acte de presentació, que ha de ser públic, els concursants han d'entregar al president de la comissió la documentació següent:
a) Currículum acadèmic, docent i investigador, en versió triple i un exemplar de les publicacions i documents acreditatius dels que consigna el currículum.
b) Projecte docent que la persona candidata proposa desenvolupar si obté la plaça a la qual concursa; el projecte s'ha d'ajustar a les especificacions establides en aquesta convocatòria.
c) Projecte d'investigació que la persona candidata proposa desenvolupar si obté la plaça a la qual concursa; aquest projecte s'ha d'ajustar a les especificacions establides en aquesta convocatòria.
Igualment, en l'acte de presentació s'ha de determinar, mitjançant un sorteig, l'ordre d'actuació dels candidats i s'ha de fixar el lloc, la data i l'hora del començament de les proves, que no podran realitzar-se abans de 24 hores des del mencionat acte, circumstàncies que la comissió ha de fer públiques.
Així mateix, es s'ha de fixar el termini durant el qual els candidats podran examinar la documentació presentada pels altres aspirants.
Novena. El concurs d'accés ha de contar d'una única prova, que serà pública i es realitzarà al centre on tinga la seu el departament al qual estiga adscrita la plaça. Consistirà, en l'exposició oral en audiència pública del currículum acadèmic, docent i investigador del concursant, del projecte docent i d'investigació que proposa realitzar en relació amb el perfil de la plaça, altres mèrits que en ell concórreguen, així com contrastar les seues capacitats per a l'exposició i debat davant de la comissió en la corresponent matèria o especialitat, durant el temps màxim que la comissió establisca en els criteris d'avaluació fixats en el moment de l'acte de constitució. S'entén com a projecte docent i d'investigació l'exposició de les línies bàsiques de docència i investigació que el candidat pretén desenvolupar en el supòsit de ser-li adjudicada la plaça.
Finalitzada la prova, la comissió ha de deliberar i cada un dels seus membres ha d'emetre un vot amb informe raonat sobre la valoració de cada un dels concursants, que s'ha d'ajustar als criteris aprovats per la comissió, no sent possible l'abstenció. Si n'hi ha unanimitat, aquests informes poden substituir-se per un informe únic i raonat de la comissió.
La comissió pot concloure el procediment selectiu, dins de les seues competències, amb alguna de les propostes següents: amb la cobertura de la plaça convocada o amb la no provisió d'aquesta.
La proposta que corresponga es farà pública en el tauler d'anuncis del lloc on s'haja celebrat la prova.
Desena. Per al supòsit de cobertura de la plaça, la comissió ha d'elevar al Rectorat una proposta motivada, amb una valoració individualitzada de cada candidat i amb assignació de puntuació numèrica, que tindrà caràcter vinculant, per ordre de preferència dels candidats, per a la proposta del seu nomenament, si escau, sense que es puga excedir en la mateixa el nombre de places convocades a concurs.
Junt amb la proposta, i en el termini de set dies hàbils següents a la finalització de les proves, el secretari de la comissió ha d'entregar en la Secretaria General de la Universitat, tota la documentació relativa a les actuacions de la comissió, així com una còpia de la documentació entregada per cada candidat, la qual, una vegada finalitzat i ferm el procés selectiu, podrà ser retornada si així ho sol·liciten.
Contra les propostes de les comissions seleccionadores dels concursos d'accés d'acreditats, els candidats poden presentar reclamació davant del Rectorat, conforme al procediment establert en l'article 10 del Reial decret 1313/2007, de 5 d'octubre, en el termini de deu dies, a comptar a partir del següent al de la publicació d'aquestes.
Onzena. Les persones candidates proposades per a la provisió de places han de presentar, en el Registre General de la Universitat, o per qualsevol dels altres procediments assenyalats en l'article 38.4 de la LRJAP-PAC, en el termini de vint dies comptadors a partir de la data de publicació en el tauler d'anuncis del Servei de Recursos Humans, la documentació acreditativa següent:
a) Fotocòpia compulsada del document nacional d'identitat o, en el cas de no ser espanyol, del document oficial equivalent que acredite la nacionalitat en vigor.
b) Certificació mèdica oficial que acredite la possessió de la capacitat física i psíquica necessària per al desenvolupament de les funcions pròpies del professorat universitari.
c) Declaració jurada de no haver estat separat per resolució ferma d'expedient disciplinari, del servei de cap administració pública (de l'estat, autonòmica, local o institucional), ni estar inhabilitat per sentència ferma per a l'exercici de les funcions públiques.
Si es tracta de nacionals dels restants estats membres de la Unió Europea o d'algun estat al qual en virtut dels tractats internacionals celebrats per la Unió Europea i ratificats per Espanya, s'hi aplique la lliure circulació de treballadors, aquests han d'acreditar mitjançant declaració jurada o promesa que no es troben incursos en sanció disciplinària o condemna penal que impedisca, en el seu estat, l'accés a la funció pública, de conformitat amb el que estableix l'article 7.2 del Reial decret 543/2001, de 18 de maig.
d) Documentació acreditativa de reunir els requisits que estableix l'article 4 del RDA.
Aquelles persones que tinguen la condició de funcionaris públics de carrera en actiu estan exempts de justificar la documentació i els requisits, però han de presentar certificació del ministeri o l'organisme que depenguen per a acreditar aquesta condició i totes les circumstàncies que consten en el seu full de serveis.
Dotzena. El nomenament com a funcionari docent de carrera l'ha d'efectuar el rector, posteriorment a la presentació per part del candidat proposat, de la documentació acreditativa dels requisits establerts en la base anterior.
En el cas que el concursant proposat no present oportunament la documentació requerida, el rector de la Universitat procedirà al nomenament del següent concursant en l'ordre de valoració formulat, una vegada presentats els documents als quals es refereix la base dotzena de la present convocatòria en el termini que s'habilite a l'efecte.
El nomenament, que serà inscrit en el corresponent registre de personal, especificarà la denominació de la plaça: el cos i l'àrea de coneixement i el centre al qual s'adscriu i també el número corresponent en la Relació de Llocs de Treball. El nomenament es publicarà en el BOE i en el Diari Oficial de la Comunitat Valenciana, i comunicat a la Secretaria General del Consell de Coordinació Universitària.
Tretzena. La presa de possessió s'ha de fer en el termini de 20 dies des de l'endemà de la publicació del nomenament, moment en el qual el candidat proposat adquirirà la condició de funcionari docent universitari del cos què es tracte amb els drets i deures que li són propis.
El candidat nomenat no pot participar en un nou concurs d'accés per a places de la mateixa categoria i àrea de coneixement de la mateixa universitat o d'una universitat diferent, fins que no hagen transcorreguts dos anys des de la data de la seua presa de possessió.
Norma final. Contra aquesta resolució es pot interposar recurs contenciós administratiu en el termini de dos mesos, comptadors des de l'endemà a la publicació d'aquesta d'acord amb l'article 8.3 de la Llei 29/1998, de 13 de juliol, reguladora de la jurisdicció contenciosa administrativa, segons la redacció donada en la Llei orgànica 19/2003, de 23 de desembre.
No obstant això, alternativament, les persones interessades podran optar per interposar un recurs de reposició, en el termini d'un mes, comptador des de l'endemà de la data de la publicació, davant del mateix òrgan que la va dictar. En aquest cas, no es podrà interposar el recurs contenciós administratiu fins que no recaiga una resolució expressa o presumpta del recurs de reposició, d'acord amb el que disposen els articles 116 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener (BOE de 14 de gener).
Castelló de la Plana, 2 de desembre de 2009.- El rector: Francisco Toledo Lobo.
ANNEX I
COS: CATEDRÀTICS D'UNIVERSITAT
Classe de convocatòria: concurs d'accés
1. Àrea de coneixement: Organització d'Empreses
Departament al qual està adscrita: Administració d'Empreses i Màrqueting
Activitats que ha de realitzar qui obtinga la plaça:
Docència en Direcció Estratègica.
Investigació: Codi UNESCO 5311 Organització i Direcció d'Empreses; Codi UNESCO 5311.03 Estudis Industrials; Codi UNESCO 5311.99 Clústers i Districtes Industrials.
Nombre de places: Una
Plaça número: 12185
Comissió titular:
President: Francesc Solé Parellada, catedràtic d'universitat de la Universitat Politècnica de Catalunya.
Vocal I: Jaume Valls Pasola, catedràtic d'universitat de la Universitat de Barcelona.
Vocal II: Ignacio Fernández de Lucio, professor d'investigació del Consell Superior d'Investigacions Científiques (CSIC).
Comissió suplent:
President: José Víctor Guarnizo García, catedràtic d'universitat d'Empreses de la Universitat de Castella-La Manxa.
Vocal I: Enrique Claver Cortés, catedràtic d'universitat de la Universitat d'Alacant.
Vocal II: María Moreno Luzón, catedràtica d'universitat de la Universitat de València-Estudi General.
2. Àrea de coneixement: Traducció i Interpretació
Departament al qual està adscrita: Traducció i Comunicació
Activitats que ha de realitzar qui obtinga la plaça:
Docència i investigació: Lingüística aplicada a la Traducció.
Nombre de places: Una
Plaça número: 12655
Comissió titular:
Presidenta: Amparo Hurtado Albir, catedràtica d'universitat de la Universitat Autònoma de Barcelona.
Vocal I: Federico Chaume Varela, catedràtic d'universitat de la Universitat Jaume I de Castelló.
Vocal II: María del Carmen África Vidal Claramonte, catedràtica d'universitat de la Universitat de Salamanca.
Comissió Suplent:
President: Roberto Mayoral Asensio, catedràtic d'universitat de la Universitat de Granada.
Vocal I: Fernando Navarro Domínguez, catedràtic d'universitat de la Universitat d'Alacant.
Vocal II: Fernando Toda Iglesia, catedràtic d'universitat de la Universitat de Salamanca.
3. Àrea de coneixement: Química Analítica
Departament al qual està adscrita: Química Física i Analítica
Activitats que ha de realitzar qui obtinga la plaça:
Docència: Química Analítica.
Investigació: Codi UNESCO 2301.03 Anàlisi Cromatogràfica; Codi UNESCO 2301.10 Espectroscòpia de masses.
Nombre de places: Una
Plaça número: 12440
Comissió titular:
President: Félix Javier Hernández Hernández, catedràtic d'universitat de la Universitat Jaume I de Castelló.
Vocal I: Franciso López Benet, catedràtic d'universitat de la Universitat Jaume I de Castelló.
Vocal II: María Teresa Galcerán Huguet, catedràtica d'universitat de la Universitat de Barcelona
Comissió suplent:
President: Francesc Borrull Ballarín, catedràtic d'universitat de la Universitat Rovira i Virgili.
Vocal I: Victòria Salvadó Martín, catedràtica d'universitat de la Universitat de Girona.
Vocal II: José Luis Martínez Vidal, catedràtic d'universitat de la Universitat d'Almeria.
4. Àrea de coneixement: Ciència dels Materials i Enginyeria Metal·lúrgica
Departament al qual està adscrita: Enginyeria de Sistemes Industrials i Disseny
Activitats que ha de realitzar qui obtinga la plaça:
Docència: Ciència dels Materials i Enginyeria Metal·lúrgica.
Investigació: Codi UNESCO 3303.07: Tecnologia de la Corrosió; Codi UNESCO 3303.13: Tecnologia de la Conservació; Codi UNESCO 3303.08: Propietats dels Materials.
Nombre de places: Una
Plaça número: 12446
Comissió titular:
President: Pedro Merino Gómez, Catedràtic d'universitat de la Universitat de Vigo.
Vocal I: Javier Gil Mur, Catedràtic d'universitat de la Universitat Politècnica de Catalunya.
Vocal II: José Ignacio Eguiazabal Ortiz de Elguea, catedràtic d'universitat de la Universitat del País Basc
Comissió suplent:
President: José Manuel Torralba Castelló, catedràtic d'universitat de la Universitat Carles III de Madrid.
Vocal I: Maria Pau Ginebra Molins, catedràtica d'universitat de la Universitat Politècnica de Catalunya.
Vocal II: Maria Luisa Maspoch Ruldua, catedràtica d'universitat de la Universitat Politècnica de Catalunya.
COS: PROFESSORS TITULARS D'UNIVERSITAT
Classe de convocatòria: concurs d'accés
1. Àrea de coneixement: Projectes d'Enginyeria
Departament al qual està adscrita: Enginyeria Mecànica i Construcció
Activitats que ha de realitzar qui obtinga la plaça:
Docència i investigació: Projectes d'Enginyeria
Nombre de places: Una
Plaça número: 12252
Comissió titular:
President: José Luis Ayuso Muñoz, catedràtic d'universitat de la Universitat de Còrdova.
Vocal I: Antonio Gallardo Izquierdo, professor titular d'universitat de la Universitat Jaume I de Castelló.
Vocal II: María Dolores Bovea Edo, professora titular d'universitat de la Universitat Jaume I de Castelló
Comissió suplent:
President: Francisco de Asís Ortega Fernández, catedràtic d'universitat de la Universitat d'Oviedo.
Vocal I: Jorge Alcaide Marzal, professor titular d'universitat de la Universitat Politècnica de València.
Vocal II: Pablo Aragonés Beltrán, professor titular d'universitat de la Universitat Politècnica de València.
2. Àrea de coneixement: Traducció i Interpretació
Departament al qual està adscrita: Traducció i Comunicació
Activitats que ha de realitzar qui obtinga la plaça:
Docència i investigació: Traducció Literària Anglés-Espanyol
Nombre de places: Una
Plaça número: 12894
Comissió titular:
President: Federico Chaume Varela, catedràtic d'universitat de la Universitat Jaume I de Castelló.
Vocal I: Josep Marco Borillo, professor titular d'universitat de la Universitat Jaume I de Castelló.
Vocal II: Miguel Teruel Pozas, professor titular d'universitat de la Universitat de València-Estudi General.
Comissió suplent:
President: María Raquel Merino Álvarez, catedràtica d'universitat de la Universitat del País Basc.
Vocal I: Anabel Borja Albi, professora titular d'universitat de la Universitat Jaume I de Castelló.
Vocal II: Isabel García Izquierdo, professora titular d'universitat de la Universitat Jaume I de Castelló.
3. Àrea de coneixement: Psicologia Social
Departament al qual està adscrita: Psicologia Evolutiva, Educativa, Social i Metodologia
Activitats que ha de realitzar qui obtinga la plaça:
Docència en Psicologia del Treball i Psicologia de l'Adaptació Laboral en la Llicenciatura en Psicologia. Investigació: Codi UNESCO 6109.02 Psicologia Industrial (Motivació i Actituds).
Nombre de places: Una
Plaça número: 12175
Comissió titular:
President: María Luisa Salanova Soria, catedràtica d'universitat de la Universitat Jaume I de Castelló.
Vocal I: Isabel María Martínez Martínez, professora titular d'universitat de la Universitat Jaume I de Castelló.
Vocal II: Eva Cifre Gallego, professora titular d'universitat de la Universitat Jaume I de Castelló.
Comissió suplent:
President: José María Peiró Silla, catedràtic d'universitat de la Universitat de València-Estudi General.
Vocal I: Vicente González Romá, catedràtic d'universitat de la Universitat de València-Estudi General.
Vocal II: Daniel Pinazo Calatayud, professor titular d'universitat de la Universitat Jaume I de Castelló.
4. Àrea de coneixement: Llengua Espanyola
Departament al qual està adscrita: Filologia i Cultures Europees
Activitats que ha de realitzar qui obtinga la plaça:
Docència: Llengua Espanyola II per a la titulació de Filologia Anglesa, Tècniques d'Escriptura Acadèmica en Espanyol i Norma i Ús de l'Espanyol en els Textos Jurídics. Investigació: Codi UNESCO 5702.01 Lingüística Històrica (Història de la Llengua Espanyola). Codi UNESCO 5799. Altres especialitats lingüístiques: Gramàtica Normativa de l'Espanyol.
Nombre de places: Una
Plaça número: 12515
Comissió titular:
President: María Teresa Echenique Elizondo, catedràtica d'universitat de la Universitat de València-Estudi General.
Vocal I: José Luis Blas Arroyo, catedràtic d'universitat de la Universitat Jaume I de Castelló.
Vocal II: Margarita Porcar Miralles, professora titular d'universitat de la Universitat Jaume I de Castelló.
Comissió suplent:
President: Hernán Urrutia Cárdenas, catedràtic d'universitat de la Universitat del País Basc.
Vocal I: Vicent Manuel Salvador Liern, catedràtic d'universitat de la Universitat Jaume I de Castelló.
Vocal II: Francisco Javier Satorre Grau, professor titular d'universitat de la Universitat de València-Estudi General.